Xildhibaanka oo telefishanka Star u warramayay waxa uu ka faallooday sababta loo aanayn karo in madaxweyne Biixi tallaabo uga qaadi waayay Gaas waxaanu yidhi “Dee horta da’ina way jirta ee barigii hore Muuse(Madaxweyne Muuse) nin meel uu joogo waxyaabaha imika dhacaya lagula soo dhici kari jiray muu ahayn, giddigayagana sidaas ayaanu ahayn oo rag aad u firfircoon oo jawaabaha iyo tallaabada dagaalka dhiirranaan la yaab leh ku leh ayaanu ahaan jirnay oo Muuse-na ahaa kuwa ugu horeeya, maantase malaha waayeelnimada iyo waxbaa nagu soo kordhay, marka barigaas aan sheegayo Muuse muu ahayn nin maqli karayay Badhan baa la haysta maantana waa tan oo Cabdiwali baa leh meel baan fadhiya oo aan ka khudbadaynaya, marka maaha waxyaabihii Muuse lagu yaqaanay in uu waxaas oo kale dhegaysto.
